Správa zo zahraničnej pracovnej cesty

# Účastníci ZPC

**Meno a priezvisko:** **Mgr. Kristián Slíž**

**Názov pracoviska:** SADA, Hanulova 5/C, 841 01 Bratislava

**Pracovné zaradenie:** Odborný pracovník pre konanie vo veci dopingu

**Znalosť jazykov:** anglicky, nemecky

# Zahraničná pracovná cesta

**Štát:** Anglicko

**Mesto:** Londýn

**Dátum:**  18.-23.06.2024

**Prijímajúca organizácia:** Rada Európy (CoE)

**Účel cesty:** Účasť na pracovnom stretnutí

**Spôsob financovania:** ZPC bola financovaná z rozpočtu Antidopingovej agentúry SR.

# Rámcový program pobytu

**Dátum:** Služobne: 18., 19., 23.06.2024

Prerušenie prac. cesty: 20.-22.06.2024

**Navštívená organizácia:** Pracovné stretnutie prac. skupiny CoE: T-DO SCI

# Stručný priebeh rokovaní

Pracovné stretnutie (19.06.2024) bolo venované týmto témam:

* Zoznam zakázaných látok a metód 2025: diskusia o pracovnej verzii (návrhu), ktorú dala Svetová antidopingová agentúra na pripomienkovanie CoE,
* Druhé kolo revízie Kódexu (2027) a Medzinárodných štandardov: v rámci T-DO SCI bude na jeseň 2024 zasadať podskupina pre revíziu Medzinárodného štandardu pre TUE a podskupina pre revíziu Medzinárodného štandardu pre laboratóriá.

Na programe bola aj večera pre zúčastnených zástupcov jednotlivých krajín, a to 18.06.2024 a 19.06.2024. Tento spoločenský program usporiadala CoE v spolupráci s UKAD. V obidvoch prípadoch bola večera na vlastné náklady.

# Odporúčané závery

Naďalej sa aktívne zúčastňovať pracovných stretnutí T-DO SCI.

# Prehľad prinesenej dokumentácie a miesto jej uloženia

 Pracovná verzia Zoznamu zakázaných látok a metód 2025 a jeho sprievodného dokumentu sú uložené na lokálnom disku SADA.

# Osobitne vyhodnotený očakávaný prínos ZPC

Pracovná cesta bola naplánovaná s cieľom diskutovať, spoznať názory členov
T-DO SCI k uvedeným témam a poskytnúť spoločné stanovisko CoE pre Svetovú antidopingovú agentúru k pracovnej verzii Zoznamu zakázaných látok a metód 2025.

Opätovne sa ukázalo, že aktivita, prítomnosť a zapájanie sa do činnosti T-DO SCI je prínosom pre posilňovanie našej pozície medzi ostatnými členmi.

# Spôsob zverejnenia výsledkov ZPC, prenos získaných informácií

Správa je zverejnená na webovej stránke [www.antidoping.sk](http://www.antidoping.sk).

Súhlasím so zverejnením správy na internete.

**Správu vypracoval:** Mgr. Kristián Slíž

**Správu schválil:** Ing. Tomáš Pagáč, PhD.